**ՈՐՈՇՈՒՄ**

**Կատարողական վարույթը կասեցնելու մասին**

**01.09.2015թ ք. Երևան**

ԴԱՀԿ ծառայության Արաբկիր և Քանաքեռ-Զեյթուն բաժնի հարկադիր կատարող Կ. Մարտիրոսյանս ուսումնասիրելով 09.12.2014թ-ին վերսկսված 01/04-9129/14 կատարողական վարույթի նյութերը.

**ՊԱՐԶԵՑԻ**

ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից տրված թիվ ԵԱՔԴ/0209/02/14 կատարողական թերթի համաձայն պետք է՝

1. Պատասխանող Ա/Ձ Սարգիս Սողոմոնյանից հօգուտ <Հայբիզնեսբանկ> փակ բաժնետիրական ընկերության բռնագանձել 138.021,18 /մեկ հարյուր երեսունութ հազար քսանմեկ ամբողջ տասնութ/ ԱՄՆ դոլարին համարժեք ՀՀ դրամ, կատարողական թերթով նախատեսված հաշվարկվող տոկոսագումարներ, ինչպես նաև բռնագանձել բռնագանձվող գումարի 5 տոկոսը, որպես կատարողական գործողություւների կատարման ծախս:

Բռնագանձումը տարածել գրավի առարկա հանդիսացող գույքի, այն է` ՀՀ Արագածոտնի մարզ, Կարբի համայնքի 11 փողոցի թիվ 2 անասնապահական համալիր հասցեում գտնվող 507.1քմ մակերեսով անասնաշենքի, 96.5 քմ մակերեսով պահեստի, 38.8 քմ մակերեսով ջրահեռացման հորի, 71.6 քմ մակերեսով հանգստի շենքի և 3.0 հա մակերեսով հողամասի վրա:

Կատարողական թերթով բռնագանձման վերաբերյալ վճռի հարկադիր կատարման ընթացքում պարտապան Սարգիս Սողոմոնյանին սեփականության իրավունքով պատկանող ՀՀ Արագածոտնի մարզ, Կարբի համայնքի 11 փողոցի թիվ 2 անասնապահական համալիրի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Պարտապանին պատկանող այլ գույք և դրամական միջոցներ չեն հայտնաբերվել, որոնց վրա կարելի էր բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով, 37-րդ հոդվածի 8-րդ կետով և 39 հոդվածներով:

**Որոշեցի**

Կասեցնել 09.12.2014թ-ին վերսկսված թիվ 01/04-9129/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

**Հարկադիր կատարող` Կ. Մարտիրոսյան**